

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: [dome@aluksne.lv](mailto:dome@aluksne.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 13.jūnijā Nr.24

Sēde sākta pulksten 12.00 , sēde slēgta pulksten 12.45

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita BĒRZIŅA, Sanita RIBAKA

Darba kārtībā:

1. Biedrības “Ūdens motosporta klubs Nord Ost” iesnieguma izskatīšana.
2. Alūksnes novada Kultūras centra iesnieguma izskatīšana.

**1. Biedrības “Ūdens motosporta klubs Nord Ost” iesnieguma izskatīšana**

M.KOVAĻENKO informē, ka 11.06.2025. saņemts biedrības “Ūdens motosporta klubs Nord Ost” iesniegums par Eiropas čempionāta formula 4 un starptautisko sacensību “Aluksne Cup” organizēšanu no 04.07.2025. līdz 06.07.2025. Paskaidro, ka šīs sacensības notiek sadarbībā ar Latvijas ūdens motosporta federāciju un Alūksnes novada pašvaldību. Līguma slēdzējs Alūksnes Sporta skola.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Saskaņā ar Publisku izklaides un svētku pasākumu drošības likumu, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.4.p.,

1. Atļaut biedrībai “Ūdens motosporta klubs Nord Ost”, reģistrācijas Nr.50008093551, rīkot publisku pasākumu – Eiropas čempionāta Formula 4 un starptautiskās sacensības ātrumlaivām “Aluksne Cup”, Pilssalā, Alūksnē, Alūksnes novadā.

2. Pasākuma norises laiks: no 2025.gada 4.jūlija līdz 2025.gada 6.jūlijam.

3. Noteikt, ka pasākuma organizētājs ir atbildīgs:

3.1.par drošības un sabiedriskās kārtības ievērošanu pasākuma laikā,

3.2.teritorijas uzkopšanu pēc pasākuma,

3.3.sadzīves atkritumu savākšanu pasākuma vietā.

3.4. Pasākuma organizators atbrīvots no pašvaldības nodevas samaksas.

**2. Alūksnes novada Kultūras centra iesnieguma izskatīšana**

M.KOVAĻENKO iepazīstina ar Alūksnes novada Kultūras centra 13.06.2025. iesniegumu ar lūgumu izsniegt 4 atļaujas tirdzniecībai senioru svētkos “Dzīves vainagā” Malienas pagastā 15.06.2025.

Atklāti balsojot: “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 4 (četras) numurētas atļaujas tirdzniecības veikšanai pasākuma “Dzīves vainagā” laikā 2025.gada 15.jūnijā Malienas pagastā, Alūksnes novadā.

2. Uzdot pasākuma organizatoram izsniegt tirdzniecības vietas atļaujas, iekasējot pašvaldības nodevu, saskaņā ar normatīvajiem aktiem.

3. Pasākuma organizatoram līdz 2025.gada 25.jūnijam iesniegt Licencēšanas komisijai informāciju par izsniegtajām atļaujām un iekasēto pašvaldības nodevu.

Sēdes vadītāja M.KOVAĻENKO……………………………………..

Protokoliste, komisijas locekle E.BALANDE ………………………………………….

Komisijas locekle S.BĒRZIŅA ………………………………………….

S.RIBAKA ……………………………………………